hotchpotch/miracl-hf-unified huggingface dataset:
उदयादित्य
उदयादित्य पंवार या पोवार , मालवा का राजा था जिसने जयसिंह के बाद राजधानी से मालवा पर राज किया। चालुक्यों से संघर्ष पहले से ही चल रहा था और उसके आधिपत्य से मालवा अभी हाल ही अलग हुआ था जब उदयादित्य लगभग १०५९ ई. में गद्दी पर बैठा। मालवा की शक्ति को पुन: स्थापित करने का संकल्प कर उसने चालुक्यराज कर्ण पर सफल चढ़ाई की। कुछ लोग इस कर्ण को चालुक्य न मानकर कलचुरि लक्ष्मीकर्ण मानते हैं। इस संबंध में कुछ निश्चयपूर्वक नहीं कहा जा सकता। इसमें संदेह है कि उदयादित्य ने कर्ण को परास्त कर दिया। उदयादित्य का यह प्रयास परमारों का अंतिम प्रयास था और ल. १०८८ ई. में उसकी मृत्यु के बाद परमार वंश की शक्ति उत्तरोत्तर क्षीण होती गई। उदयादित्य की अभिलेखों में भोज का 'बंधु' कहा गया है। कुछ आश्चर्य नहीं जो वह परमारों की दूसरी शाखा का रहा हो। उदयपुर और नागपुर के अभिलखों में इसका उल्लेख राजा भोज के उत्तरधिकारी के रूप में हुआ है।
उदयादित्य के तीन पुत्र थे । प्रथम लक्ष्मनदेव द्वितीय नरवर्मन तथा तृतीय जगदेव पंवार पिता उदयादित्य के राजकाल मे ही लक्ष्मनदेव मालवा के दख्खन की उपराजधानी नगरधन (रामटेक नागपुर समिप) से इस प्रदेश का सुबेदार था। उदयादित्य की मृत्यु १०८६ इसा मे हूई। उदयादित्य के मृत्यु पश्चयात धार राजसिंहासन पर नरवर्मनदेव का राज्याभिषेक हूआ और उसने मालवा प्रांत पर ११३३ तक राज किया।
उदयादित्य सिंह
उदयादित्य सिंह १६७० ई से १६७२ ई तक अहम राज्य का राजा था।
इबादी
इबादी : यह एक आंदोलन है, जिसे इबादी आंदोलन, इबादिज़म या इबादिय्या कहते हैं। और इबादी भी कहते हैं। (अरबी|الاباضية)। यह इस्लाम धर्म का ही एक पंथ या पाठशाला है, जो ओमान और ज़ांज़ीबार में पाया जाता है।
कार्बन माइक्रोफोन
कार्बन माइक्रोफोन () अथवा बटन माइक्रोफोन एक प्रकार का माइक्रोफोन, अर्थात् एक ऐसा यंत्र है जो ध्वनि तरंगों को विद्युत संकेतों में बदलता है।
एक कार्बन माइक्रोफोन एक कैप्सूल या बटन का प्रयोग करता है, जिसमें धातु की दो प्लेटों के बीच कार्बन कणिकाएं दबी हुई होती हैं। धातु की इन प्लेटों के पार एक वोल्टेज लागू किया जाता है, जिससे विद्युत-प्रवाह की एक छोटी-सी मात्रा कार्बन से होकर प्रवाहित होती है। इनमें से एक प्लेट, मध्यपट, संयोगित ध्वनि तरंगों के साथ कंपित होती है और कार्बन में बदलता हुआ दाब लागू करती है। यह बदलता हुआ दाब इन कणिकाओं को विरुपित कर देता है, जिससे आसन्न कणिकाओं के प्रत्येक जोड़े के बीच का संपर्क-क्षेत्र में परिवर्तित होता है और जिससे कणिकाओं के द्रव्यमान के विद्युतीय प्रतिरोध में परिवर्तन करता है। प्रतिरोध में परिवर्तन माइक्रोफोन से होकर प्रवाहित हो रहे संबंधित विद्युत-प्रवाह में परिवर्तन करता है, जिससे विद्युतीय संकेत उत्पन्न होते हैं। किसी समय कार्बन माइक्रोफोनों का प्रयोग टेलीफोनों में आम था। इनमें ध्वनि पुनरुत्पादन की गुणवत्ता बहुत ही निम्न होती है और इसकी आवृत्ति प्रतिक्रिया श्रेणी बहुत सीमित होती है, लेकिन ये बहुत शक्तिशाली उपकरण होते हैं। कार्बन की गेंदों का प्रयोग करनेवाला 1880 का बॉडेट माइक्रोफोन कणिका कार्बन बटन माइक्रोफोन जैसा ही एक आविष्कार था।
यद्यपि इसका पेटेंट एडिसन को १८७७ के मध्य में मिला था, डेविड हॉजेज़ इसका सफल उदाहरण कई वर्षों पूर्व कर प्रदर्शित कर चुके थे और विज्ञान के इतिहासकार उन्हें जी इसका आविष्कारक मानते हैं।
कागज वर्णलेखिकी
कागज वर्णलेखिकी (Paper chromatography) एक वैश्लेषिक विधि है जिसका उपयोग रंगीन रसायनों या पदार्थों को अलग-अलग करने में किया जाता है। इसका उपयोग मुख्यतः शिक्षण के औजार के रूप में किया जाता है क्योंकि वर्णलेखन की अन्य विधियाँ (जैसे थिन-लेयर क्रोमटोग्राफी) अब अधिक उपयोगी सिद्ध हुई है।
पंजाब की अर्थव्यवस्था
2008 ग्लोबल हंगर इंडेक्स के मुताबिक, पंजाब भारत में भूख का सबसे कम स्तर है। पांच साल से कम उम्र के बच्चों की कम से कम एक चौथाई "जब सूचकांक पर मापा गैबॉन और वियतनाम जैसे देशों से भी बदतर से आया था" हालांकि पंजाब, वजन रहे हैं।
पंजाब अपेक्षाकृत अच्छा बुनियादी ढांचा है। यह सड़क, रेल, वायु और नदी परिवहन लिंक है कि पूरे क्षेत्र में व्यापक हैं भी शामिल है। पंजाब में भी 6.16% (1999-2000 आंकड़े) में भारत में सबसे कम गरीबी दर में से एक है, और सबसे अच्छा राज्य प्रदर्शन पुरस्कार, भारत सरकार द्वारा संकलित सांख्यिकीय आंकड़ों के आधार पर जीता है। वर्ष 2012 में राज्य भारत के लिए समग्र प्रेषण जो 66.13 $ अरब (4547429450000.00 भारतीय रुपए) पर खड़ा था, केरल, तमिलनाडु और उत्तर प्रदेश के नीचे के उच्चतम रिसीवर में से एक था।
=वृहद आर्थिक प्रवृत्ति=
सांख्यिकी मंत्रालय और भारतीय रुपए के लाखों लोगों में आंकड़ों के साथ कार्यक्रम कार्यान्वयन द्वारा अनुमानित बाजार कीमतों पर पंजाब के सकल राज्य घरेलू उत्पाद की प्रवृत्ति का एक चार्ट है। पारंपरिक लंबे समय तक केंद्र सरकार की वित्तीय नीति अच्छी तरह से प्रदर्शन करने वाले राज्यों को पुरस्कृत करने के लिए  राज्य के कर्ज 2005 में अपने सकल घरेलू उत्पाद का 62 फीसदी रहने का अनुमान लगाया गया था।
जालंधर, अमृतसर, लुधियाना, पटियाला, बठिंडा, बटाला, खन्ना, फरीदकोट, राजपुरा, मोहाली, मंडी गोबिंदगढ़, रोपड़, फिरोजपुर, संगरूर, मलेरकोटला और मोगा प्रमुख वित्तीय और औद्योगिक शहरों में हैं। के राज्य के सकल घरेलू उत्पाद एक बड़ा हिस्सा इन शहरों से आता है।
पंजाब (पांच नदियों क्षेत्र) पृथ्वी पर सबसे उपजाऊ क्षेत्रों में से एक है। क्षेत्र में गेहूं की फसल उगाने के लिए आदर्श है। चावल, गन्ना, फल और सब्जियों को भी बड़े हो रहे हैं। भारतीय पंजाब "भारत के अन्न भंडार" या "कहा जाता है भारत की रोटी की टोकरी।" कई रिकॉर्ड गलती से उल्लेख है कि यह भारत के गेहूं के 43% पैदा करता है, लेकिन लगता है कि वास्तव में राष्ट्रीय पूल के लिए अपने योगदान है। यह भारत के गेहूं का 17%, और भारत के चावल के 11% (2013 डेटा) पैदा करता है। पंजाब के कुल क्षेत्रफल भारत के कुल क्षेत्रफल का केवल 1.4% है, लेकिन यह देश में उत्पादित अनाज का लगभग 12% पैदा करता है। सबसे बड़े बड़े फसल गेहूं है। अन्य महत्वपूर्ण फसलें धान, कपास, गन्ना, बाजरा, मक्का, जौ और फल हैं। पंजाब के मुख्य फसलों जौ, गेहूं, चावल, मक्का और गन्ने हैं। चारा फसलों में बाजरा और ज्वार कर रहे हैं। फल की श्रेणी में, यह किन्नू की प्रचुर मात्रा में स्टॉक पैदा करता है। सिंचाई का मुख्य स्रोत नहरों और नलकूपों हैं। रबी या वसंत फसल गेहूं, चना, जौ, आलू और सर्दियों सब्जियों के होते हैं। खरीफ या शरद ऋतु फसल चावल, मक्का, गन्ना, कपास और दालों के होते हैं। कृषि क्षेत्र के सकल राज्य घरेलू उत्पाद पंजाब के (जीएसडीपी) के लिए सबसे बड़ा योगदान है। वर्ष 2013-14 के आंकड़ों के मुताबिक, कारक लागत पर सकल राज्य घरेलू उत्पाद में कृषि का योगदान और संबद्ध उद्योगों 28.13% है।
भारत के अन्य राज्यों की तुलना में राज्य में एक कम औद्योगिक उत्पादन के साथ अनिवार्य रूप से एक कृषि प्रधान अर्थव्यवस्था है। पंजाब के औद्योगिक परिदृश्य का एक प्रमुख विशेषता अपने छोटे आकार की औद्योगिक इकाइयों है। वहाँ लगभग 194,000 छोटे पैमाने पर 586 बड़े और मध्यम units.ludhiana के अलावा राज्य में औद्योगिक इकाइयों को उद्योग के लिए एक महत्वपूर्ण केंद्र है। 1980 के दशक में एक हीरो होंडा और मारुति सुजुकी के संयंत्र का एक मौका लुधियाना में स्थापित किया जाना है, लेकिन आतंकवाद के कुछ परिस्थितियों के कारण इसे रद्द कर दिया गया था। महत्वपूर्ण उद्योगों
गौड़ स्वामी
गौड़ स्वामी (उन्नीसवीं सदी के पूर्वार्द्ध) काशी के विद्वान संन्यासी थे। वे व्याकरण, न्याय, मीमांसा, वेदान्त आदि के परम विद्वान थे। उनका मूलनाम भगवानदत्त था और गुरु द्वारा दिया गया नाम दीक्षानाम तारक ब्रह्मानन्द सरस्वती था।
गौड़ स्वामीजी का जन्म पंजाब के पटियाला रियासत के ‘शनोवर’ नामक गाँव में एक मध्यमवर्गीय गौड़ ब्राह्मण के घर में हुआ था। इनके पिता का नाम था–जयगोपाल मिश्र। बालक का नाम था भगवानदत्त। बड़े होने पर पढ़ने में इनकी अभिरुचि रही। पिताजी से आरम्भिक शिक्षा ग्रहण की। माता-पिता ने इन्हें बड़े लाड़-प्यार से पाला-पोसा। 12 साल की उम्र में ही इनका विवाह कर दिया। पिताजी की बिना सूचित किए ही ये पढ़ने के लिए घर से निकल पड़े और होशियारपुर जिले में ‘मदूद’ गाँव के निवासी पण्डित केशवराम सारस्वत से तीन-चार वर्षों तक पढ़ते रहे। केशवरामजी ने काशी में विद्याभ्यास किया था और प्रसिद्ध वैयाकरण भैरव मिश्र (परिभाषेन्दुशेखर की भैरवी व्याख्या के कर्त्ता) से व्याकरण का अध्ययन किया था। यहाँ आकर काव्य, नाटक, पुराण आदि के समझने की योग्यता इन्होंने प्राप्त कर ली। ‘विचारसागर’ रचयिता निश्चलदासजी ने भी आरम्भ में इन्हीं से संस्कृत का अध्ययन किया था। भगवानदत्त अब प्रौढ़ शिक्षा के निमित्त काशी आए और यहाँ के वरिष्ठ पण्डितों से नानाशास्त्रों का अध्ययन अनेक वर्षों तक करते रहे। इस युग के प्रख्यात वैयाकरण पं. काकाराम पण्डित से व्याकरण, सखाराम भट्ट से वेदान्त तथा पण्डित चन्द्रनारायण भट्टाचार्य से न्याय का विधिवत् अध्ययन किया और इन शास्त्रों में अभिनन्दनीय प्रौढ़ि प्राप्त कर ली। बीस साल में इन विद्याओं के अध्ययन तथा मनन से शास्त्रीय तत्त्वचिन्तन में गम्भीर वैदुष्य प्राप्त कर घर लौटे। माता-पिता की प्रसन्नता की सीमा न रही और सबसे अधिक प्रसन्नता की लहर उस युवती के जीवन में उठने लगी जिससे इनका बालकपन में ही विवाह हुआ था।
पण्डित जयगोपाल मिश्र अपने पण्डित पुत्र को पटियाले के बड़े-बड़े सरदारों के पास ले गए, परन्तु उन लोगों ने उनका सत्कार नहीं किया। उनकी अवहेलना से भगवानदत्त का चित्त अत्यन्त विरक्त हो गया और वे संन्यास लेने के निमित्त घर से निकल पड़े। अपने गन्तव्य स्थान का वे निर्णय बहुत पहिले ही कर चुके थे। संन्यासाश्रम में दीक्षित होना उनका चरम लक्ष्य था। काशी की दशा वे देख ही चुके थे। दाक्षिणात्म संन्यासी गौड़ ब्राह्माणों को संन्यास दीक्षा देने से सर्वथा विरत रहते थे। जातीय विद्वेष ही इसका कारण माना जाता था। फलतः उन्होंने काशी की ओर न जाकर दक्षिण की ओर ही प्रस्थान किया। इस लालसा से कि उधर ही कहीं सुयोग्य वीतराग संन्यासी से संन्यास की दीक्षा ले लेंगे। उन्होंने नासिक जाने का निर्णय किया। गोदावरी के पावन तट पर विराजमान नासिक केवल धार्मिक तीर्थ ही न था, अपितु संस्कृत के विद्वानों एवं साधु-सन्तों के समागम से पवित्र होने वाला पावन स्थल भी था। यहीं रहकर वे छात्रों तथा सुबुद्ध विद्वानों को भी संस्कृत के शास्त्रों का अध्यापन करने लगे।
स्वामी विशुद्धानन्द सरस्वती
स्वामी विशुद्धानन्द सरस्वती (1820 ई - ) काशी के पण्डित (विद्वान) थे जिनके साथ 16 नवम्बर, 1869 ई. स्वामी दयानन्द सरस्वती का शास्त्रार्थ हुआ था।
उनका जन्म सन् 1820 ई. में उत्तर प्रदेश के सीतापुर जिले के वाडी नामक ग्राम में हुआ था। इनके पिता पं. संगम लाल शुक्ल कान्यकुब्ज ब्राह्मण थे। विशुद्धानन्द जी का बचपन का नाम वंशीधर था। 18 वर्ष की आयु का होने पर इन्होंने निजाम हैदराबाद में सैनिक का पद स्वीकार किया था परन्तु कुछ समय बाद तीव्र वैराग्य होने पर नौकरी से त्याग पत्र देकर देश के तीर्थों की यात्रा करने निकल पड़े। अनेक तीर्थ स्थानों का भ्रमण करने के बाद आप काशी आये और काशी के अहिल्याबाई घाट पर निवास करने वाले संन्यासी गौड़ स्वामी के शिष्य बन गये। उन्हीं से आपने संन्यास की दीक्षा ली और इस नये आश्रम का नया नाम स्वामी विशुद्धानन्द धारण किया। सन् 1859 में गौड़ स्वामी के निधन के पश्चात स्वामी विशुद्धानन्द सरस्वती ही उनकी गद्दी के अधिकारी हुए। इनके शिष्यों में सनातनधर्म के उपदेशक पं. दीनदयालु शर्मा, महामहोपाध्याय पं. शिवकुमार शास्त्री तथा महामहोपाध्याय पं. प्रमथ नाथ भट्टाचार्य के नाम उल्लेखनीय हैं। मीमांसा दर्शन तथा अद्वैत-वेदान्त में आपकी विशेष गति थी। मठाधीश व संन्यासी होने पर भी आपके भौतिक ऐश्वर्य तथा ठाठ-बाट में कोई कमी नहीं रहती थी।
स्वामी विशुद्धानन्द के लेखकीय कार्यों में उनकी एकमात्र कृति ‘कपिल गीता की व्याख्या’ (प्रकाशन काल व्रिकमी सं. 1946 वा सन् 1889 ई.) का पता चलता है। सन् 1898 ई. में आपकी मृत्यु काशी में हुई।
विशुद्धानन्द परमहंस
स्वामी विशुद्धानन्द परमहंसदेव एक आदर्श योगी, ज्ञानी, भक्त तथा सत्य संकल्प महात्मा थे। परमपथ के इस प्रदर्शक ने योग तथा विज्ञान दोनों ही विषयों में परमोच्च स्थिति प्राप्त कर ली थी।
कमलेश शिवजी विकमसे
कमलेश शिवजी विकमसे एक भारतीय चार्टर्ड एकाउंटेंट हैं और इंस्टीट्यूट ऑफ चार्टर्ड अकाउंटेंट ऑफ इंडिया (आई० सी० ए० आई०) के पूर्व अध्यक्ष हैं। वे एशियाई और प्रशांत लेखाकारो का परिसंघ (सी० ए० पी० ए०) के भी पूर्व अध्यक्ष रह चुके हैं।
कमलेश का जन्म दिसंबर १९६० में मुंबई में एक शिक्षित परिवार में हुआ। उनके पिता, श्री शिवजी के० विकमसे भी एक चार्टर्ड एकाउंटेंट हैं और भारतीय सनदी लेखाकार संस्थान के केंद्रीय परिषद के पूर्व सदस्य रह चुके हैं।
उन्होंने पोदार कॉलेज में में अध्ययन करने के बाद, मुंबई विश्वविद्यालय से बैचलर ऑफ कॉमर्स की डिग्री प्राप्त की और १९८२ में चार्टर्ड एकाउंटेंट बने।
एशियाई और प्रशांत लेखाकारो का परिसंघ
एशियाई और प्रशांत लेखाकारो का परिसंघ (सी० ए० पी० ए०) एशिया-प्रशांत क्षेत्र में राष्ट्रीय पेशेवर लेखा संगठनों का प्रतिनिधित्व करता हैं।
एशिया-प्रशांत
एशिया-प्रशांत या एशिया प्रशांत (संक्षिप्त रूप में APAC, Asia-Pac, AsPac, APJ, JAPA or JAPAC) दुनिया का वह हिस्सा हैं जो पश्चिमी प्रशांत महासागर के पास या निकट हैं। इस क्षेत्र का आकार संदर्भ के अनुसार बदलता रहता हैं, लेकिन आम तौर पर इस में पूर्व एशिया, दक्षिण एशिया, दक्षिण पूर्व एशिया और ओशिआनिया के कई क्षेत्र शामिल होते हैं।
इस शब्द में रूस (उत्तरी प्रशांत पर) और पूर्वी प्रशांत महासागर के तट पर स्थित महाअमेरिका के देश भी शामिल हो सकते हैं। उदाहरण के लिए, एशिया-पसिफ़िक आर्थिक सहयोग में कनाडा, चिली, रूस, मेक्सिको, पेरू और संयुक्त राज्य अमेरिका शामिल हैं।
वैकल्पिक रूप से, इस शब्द में कभी कभी पूर्ण एशिया और ऑस्ट्रेलेशिया के साथ साथ छोटे/मध्यम/बड़े प्रशांत द्वीप राष्ट्र (एशिया प्रशांत और ऑस्ट्रेलेशियाई महाद्वीप) भी शामिल होते हैं - उदाहरण के लिए, विभाजित जब दुनिया को में बड़े क्षेत्रों में वाणिज्यिक प्रयोजनों के लिए विभाजित किया जाता हैं (जैसे की, महाअमेरिका, EMEA और एशिया प्रशांत)।
पूर्ण रूप से, ऐसा प्रतीत होता हैं कि "एशिया प्रशांत" की कोई स्पष्ट परिभाषा नहीं हैं और इस में क्षेत्रों का शामिल होना न होना संदर्भ पर आधारित हैं।
त्रुटिपूर्ण के बावजूद, यह शब्द १९८० के अंत से वाणिज्य, वित्त और राजनीति में लोकप्रिय हो गया हैं। वास्तव में, क्षेत्रों की अर्थव्यवस्थाओं की विविधता के बावजूद, इस क्षेत्र के भीतर ज़्यादातर विशिष्ठ देश उभरते बाजार हैं जो तेज़ी से विकास का सामना कर रहे हैं। (अवधारणा/परिवर्णी शब्द APEJ या APeJ - एशिया-प्रशांत जापान को छोड़कर, तुलना करें।)
एशिया-प्रशांत क्षेत्र में आम तौर पर निम्नलिखित शामिल हैं:
दक्षिण पूर्व एशिया पूर्वी एशिया पोलीनेशिया ऑस्ट्रेलिया जीलैंडिया मॅलानिशिया माइक्रोनेशिया दक्षिण एशिया
महाभारततात्पर्यनिर्णय
महाभारततात्पर्यनिर्णय मध्वाचार्य द्वारा रचित एक टीका ग्रन्थ है। इसमें रामायण, महाभारत और वेदव्यास के जन्म आदि की समीक्षा की गयी है। यह ग्रन्थ महाभारत को एक कथा के रूप में न देखकर इसे 'निर्णायक ग्रन्थ' की संज्ञा देता है।
इस ग्रन्थ में ५००० श्लोक तथा ३२ अध्याय हैं। इसका प्रथम अध्याय है- "सर्वशास्त्रार्थनिर्णयः"।
2016 म्यूनिख गोलीबारी
22 जुलाई 2016 को जर्मनी के मूसच ज़िले के म्युनिक के एक "ओलम्पिया शॉपिंग मॉल" के पैका फायरिंग हुई जिसमें कुल 10 लोगों की जानें गयीं, साथ ही एक हमलावर भी मारा गया। साथ ही 21 लोग घायल भी हो गए। ये गोलीबारी शॉपिंग मॉल के पास मैकडॉनल्ड्स रेस्तरां के में हुई।
केन्द्रीय यूरोपीय समय के अनुसार शाम 5 बजकर 52 मिनट पर एकमात्र बन्दूकधारक पूर्वी ओलम्पिया-एइकौफ़्स्ज़ेन्त्रम शॉपिंग मॉल के मॅकडोनल्ड में गोलियाँ बरसाना शुरू किया। यह स्थान म्युनिक, जर्मनी के मूसच जिले में स्थित है। पुलिस की विशेष कार्यवाही टुकड़ी जी एस जी नियुक्त की गई थी। इसके बाद तुरंत चेतावनियाँ दी गई की म्युनिक के स्ताकुस में कार्ल्स्प्लात्स से लोग दूर रहें, जहाँ जर्मन मीडिया के कई गोलियों की अदला-बदली की ख़बरें दी। चालकों को किसी भी यात्री को लेने से मना कर दिया गया। बाद में पुलिस ने कार्ल्स्प्लात्स में किसी आपराधिक दृश्य के होने से इंकार किया, हालांकि जनता में आतंक की खबरें मिली थी। म्युनिक में लोगों को घरों ही में रहने और भीड़-भाड़ और सर्वजनिक चौकों से बचने के लिए कहा गया था।
जर्मनी में पुलिस ने बताया कि हमलावर की उम्र 18 साल थी। वह जर्मनी और ईरान की दोहरी नागरिकता वाला व्यक्ति था और वह इस शहर में कई वर्षों से रह रहा था। हमलावर अकेला था और पुलिस उसे पहले से नहीं जानती थी। इस घटना में कुल ०९ लोगों की जाने गई जबकि एक हमलावर भी मारा गया। जबकि २१ लोग घायल हुए। घायल नागरिकों को अलग–अलग अस्पतालों में भर्ती करवाया गया। इस कारण आपातकाल घोषित कर दिया गया।
यू-बान, ट्राम और बस सेवा और एस-बान, म्युनिक के केन्द्रीय भाग में सेवाओं को रोक दिया गया था। म्यूनिक मुख्य स्टेशन को खाली किया गया और म्यूनिक आने जाने वाली ट्रेनों को रद्द कर दिया गया था। क्षेत्रीय और अंतर-नगरीय ट्रेनों ने गोलियों की अदला-बदली क्षेत्र को जाने वाली तथा वहाँ से आने वाली सेवाओं को रद्द कर दिया। दॉश बान ने वैकल्पित निवासीय ट्रेन फंसे हुए यात्रियों और पर्यटकों के लिए मुहय्या करवाए, जिससे उन्हें राहत मिली। यह सुविधाएँ मम्मेन्दोर्फ़, स्तार्नबर्ग, गेलतेनदोर्फ़, दचाउ और फ़्रेसिंग में स्थित थीं। केन्द्रीय यूरोपीय समय के अनुसार एक बजे (समन्वित सार्वत्रिक समय के अनुसार रात के ग्यारह बजे) म्यूनिक में स्भी सार्वजनिक यातायात को बहाल कर दिया गया। गोली-बारी की प्रारंभिक सूचना के पश्चात 2,300 अधिकारियों को म्यूनिक के विशाल क्षेत्र तथा आसपास के राज्यों में नियुक्त किया गया था। दोषियों को पकड़ने के प्रयास शुरू हुए। म्युनिक पुलिस ने निवासियों को अगली सूचना तक घरों से बाहर निकलने पर रोक लगा दी। जर्मनी के अन्य क्षेत्रों, ऑस्ट्रिया और स्विट्ज़रलैण्ड को जाँच में सहायता करने के लिए कहा गया था। खबरों में कहा गया था कि एक पीठ के पीछे का बैग बन्दूकधारक से मेल खा रहा था जिसने मॅकडोनल्ड पर हमला किया। इसकी जाँच के लिए पुलिस ने रोबॉट का प्रयोग किया।. पुलिस अधिकारियों ने इस गोलियों की अदला-बदली को आतंकी हमला बताया था, परन्तु बाद में पुष्टी की कि इसमें केवल एक बन्दूकधारक शामिल था।
बावेरिया राज्य पुलिस ने लोगों से आग्रह किया किया कि पुलिस कार्यवाही के कोई चित्र या वीडियो न छापें, ताकि हमलावरों को सूचना न मिल पाए। उन्होंने एक विशेष सुविधा प्रारंभ की जहाँ गवाह चित्र, वाणी या वीडियो जाँचकर्ताओं को दे सकते थे। म्यूनिक के नागरिक ट्विटर के हैशटैग #"offeneTür" (खुला द्वार) के माध्यम से भी आसरे की आशा लिए लोगों को सन्देश पहुँचा सकते थे।
चेक आन्तरिक मंत्री मिलान चोवानेक ने कहा कि उनका देश अपनी सीमाओं को बन्द कर सकता है ताकि हमलावर चेक गणराज्य में प्रवेश न पा सकें। अन्य विदेशी नेताओं ने इस घटना की निंदा की।
सघन पशुपालन
सघन पशुपालन या औद्योगिक पशुधन उत्पादन, जिसे इसके विरोधियों द्वारा कारखाने की खेती के रूप में भी जाना जाता है, एक प्रकार की गहन कृषि है, विशेष रूप से लागत को कम करते हुए उत्पादन को अधिकतम करने के लिए डिज़ाइन किया गया पशुपालन के लिए एक दृष्टिकोण। इसे प्राप्त करने के लिए, कृषि व्यवसाय पशु, मुर्गी और मछली जैसे पशुधन को बड़े पैमाने पर उच्च स्टॉकिंग घनत्व पर रखते हैं, और आधुनिक मशीनरी, जैव प्रौद्योगिकी और वैश्विक व्यापार का उपयोग करते हैं। इस उद्योग के मुख्य उत्पाद मानव उपभोग के लिए मांस, दूध और अंडे हैं। इस बारे में मुद्दे हैं कि क्या गहन पशुपालन टिकाऊ है या नैतिक है।
गहन पशुपालन के लाभों, जोखिमों और नैतिकता पर बहस जारी है। मुद्दों में खाद्य उत्पादन की दक्षता शामिल है; पशु कल्याण; स्वास्थ्य जोखिम और पर्यावरणीय प्रभाव (जैसे कृषि प्रदूषण और जलवायु परिवर्तन)।
कृषि यंत्र उद्योग
कृषि यंत्र उद्योग (agricultural machinery industry) या कृषि इंजीनियरी उद्योग ट्रैक्टर आदि कृषि यंत्रों का उत्पादन करता है। यह मशीनरी उद्योग का ही भाग है।
करील
करील (करीर )यह एक प्रसिद्ध काँटेदार झाँड़ी है जिसमें पत्ते नहीं होते।यह कंकरीली भूमि में उगने वाली झाड़ी है। यह उष्ण जलवायु का पादप है। जिस समय करील की झाड़ी में पुष्प और फल लगते हैं उस समय इसकी शोभा निराली होती है।  पत्तियां काँटों के रूप में होती हैं।  इसके पुष्प चार पंखुड़ी वाले लाल रंग के होते हैं।
कच्चे फल हरे रंग के नीम के फल की तरह और पकने पर लाल हो जाते हैं।  इस वृक्ष का आयुर्वेदिक उपयोग भी बहुत अधिक है।यह डायबिटीज के मरीजों के लिए उपयोगी है।  कुष्ठरोग तथा अन्य चर्मरोगों में इसका उपयोग रामबाण इलाज के लिए किया जाता है|कच्चे फलों से सब्जी , कढ़ी एवं आचार बनाया जाता है। महाभारत पुस्तक ८:कर्ण पर्व के अध्याय ३० के श्लोक २४ में निम्न प्रकार उल्लेख है  अपूपान सक्तु पिण्डीश च खाथन्तॊ मदितान्विताः
https://web.archive.org/web/20190402074624/http://bharatdiscovery.org/india/%E0%A4%95%E0%A4%B0%E0%A5%80%E0%A4%B2
बूथ कब्जा करना
मतदान केन्द्र पर कब्जा करना या बूथ कब्जाना (booth capturing0, एक प्रकार की चुनावी धांधली है। किसी एक पार्टी के कार्यकर्ता बलपूर्वक मतदान केन्द्र को अपने अधिकार में ले लेते हैं और वैध मतदाताओं के बजाय स्वयं ही वोट डाल देते हैं। मतदान अधिकारी और पुलिस आदि मूक दर्शक बने रहते हैं (डर के मारे, या पैसे आदि के लालच में)। इस प्रकार मतदान केन्द्र कब्जाने का कार्य भारत और कुछ अन्य देशों में होता था।
फ़तहुल्लाह गुलेन
मुहम्मद फ़तहुल्लह गुलेन होजा आफ़ंदी (; जन्म: 22 अप्रैल 1941) तुर्की के धर्मोपदेशक, भूतपूर्व इमाम, लेखक एवं राजनैतिक व्यक्तित्व है। वह गुलेन आन्दोलन के प्रवर्तक है। तुर्की में गुलेन का अर्थ है- शान्ति। सम्प्रति वह संयुक्त राज्य अमेरिका में स्वनिर्वासित जीवन जी रहे है। तुर्की सरकार का आरोप है कि जुलाई 2016 के तख़्तापलट के प्रयत्न के पीछे गुलेन का हाथ है।
रामगढ़ ताल
रामगढ़ ताल, गोरखपुर शहर के अन्दर स्थित एक विशाल तालाब (ताल) है। यह ७२३ हेक्टेयर (लगभग १८०० एकड़) क्षेत्र में फैला हुआ है। इसका परिमाप लगभग १८ किमी है। जनश्रुतियों एवम् बौद्ध ग्रन्थों से पता चलता है कि यह प्राचीन समय छठी शताब्दी में नागवंशी कोलिय गणराज्य की राजधानी थी जिस वंश की गौतम बुद्ध की माता एवम् उनकी पत्नी थी इसलिए प्राचीन काल में गोरखपुर का प्राचीन नाम रामग्राम भी था। ऐसे अस्तित्‍व में आया गोरखपुर का रामगढ़ ताल, जानें-क्‍या है इसका इतिहास
इस ताल का केवल गोरखपुर के स्तर पर ही नहीं बल्कि राष्ट्रीय स्तर पर ऐतिहासिक महत्व है। इतिहासकार डॉ. राजबली पांडेय के मुताबिक ईसा पूर्व छठी शताब्दी में गोरखपुर का नाम रामग्राम था। यहां कोलीय गणराज्य स्थापित था। उन दिनों राप्ती नदी आज के रामगढ़ ताल से ही होकर गुजरती थी। बाद में राप्ती नदी की दिशा बदली तो उसके अवशेष से रामगढ़ ताल अस्तित्व में आ गया। रामग्राम से ही ताल को रामगढ़ नाम मिला। रामगढ़ ताल के बारे में यह भी है जनश्रुति
ताल के बारे में एक और जनश्रुति है कि प्राचीन काल में ताल के स्थान पर एक विशाल नगर था, जो किसी ऋषि के श्राप में फंस गया। नगर ध्वस्त हो गया और वहां ताल बन गया। शुरुआती दौर में यह तालाब छह मील लंबा और तीन मील चौड़ा था। तब इसका दायरा 18 वर्ग किलोमीटर था। अतिक्रमण के चलते अब यह सात वर्ग किलोमीटर में सिमट कर रह गया है। लंबे समय तक इस ताल की उपयोगिता को शहरवासी समझ नहीं सके। ऐसे बढ़ा इसका महत्‍व
90 के दशक में जब वीर बहादुर सिंह मुख्यमंत्री बने तो उन्होंने रामगढ़ ताल को पर्यटन केंद्र के रूप में विकसित करने की महत्वाकांक्षी योजना तैयार की, जो 1989 में उनके असामयिक निधन से अधर में लटक गई। योगी आदित्यनाथ ने प्रदेश का नेतृत्व संभाला तो उन्होंने ताल की कीमत को एक फिर बार समझा और इसे लेकर नई योजनाएं बनाईं और लंबित योजनाओं को पूरा करने का संकल्प लिया। आज पूर्वांचल का मरीन ड्राइव है यह ताल
कल तक उपेक्षा का शिकार रामगढ़ ताल आज पूर्वांचल का मरीन ड्राइव बन चुका है। इसकी छटा देखने के लिए दूर-दूर से लोग आते हैं। शाम ढलते ही ताल के किनारे जुटने वाली भीड़ इसकी बढ़ रही लोकप्रियता की तस्दीक है। फिलहाल ताल को सुरक्षित और संरक्षित रखने की जिम्मेदारी प्रदेश सरकार के अलावा एनजीटी (नेशनल ग्रीन ट्रिब्युनल) ने भी संभाल रखी है। एनजीटी की सक्रियता के चलते ही ताल के 500 मीटर के दायरे में निर्माण कार्य पर रोक लगा दी गई है।
हेक्टर (क्षेत्रफल)
हेक्टर (/ˈhɛktɛər/ या /ˈhɛktɑːr/; प्रतीक : ha) क्षेत्रफल का एस आई मात्रक है और खेतों का क्षेत्रफल बताने के लिये आजकल एकड़ के स्थान पर हेक्टर का ही उपयोग होता है। १ एकड़ लगभग ०.४०५ हेक्टर के बराबर होता है। एक हेक्टर में १०० एयर या लगभग २.४७ एकड़ होते हैं।
भारतीय गन्ना अनुसंधान संस्थान
भारतीय गन्ना अनुसंधान संस्थान (आई आई एस आर), लखनऊ में स्थित उच्च शिक्षा का एक स्वायत्तशासी संस्थान है। इसकी स्थापना गन्ना के विषय में उन्नत अनुसंधान करने के लिये भारतीय कृषि अनुसंधान परिषद के तत्त्वावधान में कृषि मंत्रालय द्वारा की गयी है। इसकी स्थापना 1952 में तत्कालीन भारतीय केन्द्रीय गन्ना समिति द्वारा गन्ने की खेती के मौलिक और अनुप्रयुक्त पहलुओं पर शोध करने के साथ-साथ देश के विभिन्न राज्यों में इस फसल पर किए जाने वाले अनुसंधान कार्य को समन्वित करने के लिए स्थापित किया गया था।
संस्थान, लखनऊ रेलवे स्टेशन (चारबाग) से 4.8 किमी, आलमबाग बस स्टेशन से 8 किमी, चौधरी चरण सिंह हवाई अड्डा, लखनऊ से 12 किमी तथा नई दिल्ली से 500 किमी दूर रायबरेली रोड पर स्थित है। यह 26.56oN, 80.52oE तथा समुद्र तल से 111 मीटर ऊंचाई पर अवस्थित है।
भारत के विभिन्न राज्यों के मध्य 1929 तक अनुसंधान से संबंधित कोई समन्वयन नहीं था। उस समय की इम्पीरियल कृषि अनुसंधान परिषद की गन्ना समिति ने इस कमी को चिन्हित किया और सम्पूर्ण देश में सात अनुसंधान की श्रंखला, जो कि गन्ने के सुधार के लिए समर्पित थे, को स्थापित किया। देश के विभिन्न राज्यों में भिन्न-भिन्न फसलों में अनुसंधान के समन्वयन के लिए रायल आयोग कि कृषि पर कि गई सिफ़ारिशों के तहत 1929 में इम्पीरियल (अब भारती) कृषि अनुसंधान परिषद का गठन किया गया। भारतीय कृषि अनुसंधान परिषद ने 1929 में अपनी पहली बैठक में चीनी उद्योग कि सुरक्षा के लीए सिफ़ारिश कि। भारतीय ट्रैफिक बोर्ड ने 1930 में इसकी सिफ़ारिश कि और 1932 में इसकी वित्तीय सुरक्षा का अनुमोदन किया गया। सान 1933 से 1946 तक पहले इम्पीरियल कृषि अनुसंधान परिषद तथा बाद में भारतीय केंद्रीय गन्ना समिति द्वारा अनुसंधान के कुछ पहलुओं को वित्तपोषित किया गया। तदुपरान्त वस्तुपरक समितियों को समाप्त कर दिया गया और भारतीय कृषि अनुसंधान परिषद ने दुबारा से सभी अनुसंधानिक गतिविधियों को अपने हाथ में ले लिया।
भारत सरकार ने 1 जनवरी, 1954 में इस संस्थान को भारतीय केन्द्रीय गन्ना समिति से हस्तगत कर लिया तथा 1 अप्रैल, 1969 को अन्य केंद्रीय कृषि अनुसंधान संस्थानों के साथ-साथ इसे भारतीय कृषि अनुसंधान परिषद (आईसीएआर), नई दिल्ली को हस्तांतरित कर दिया गया।
गन्ने कि क्षेत्रीय एवं स्थानीय महत्वपूर्ण समस्याओं पर अनुसंधान को तीव्रगामी बनाने हेतु भारतीय कृषि अनुसंधान परिषद ने चौथी पंचवर्षीय योजना 1970-71 में अखिल भारतीय समन्वित गन्ना अनुसंधान परियोजना का मुख्यालय भारतीय गन्ना अनुसंधान संस्थान, लखनऊ में बनाने का अनुमोदन किया।
मापन की वियतनामी इकाइयाँ
वियतनामी माप के इकाई (वियतनामी: hệ đo lường Việt Nam "हे दो लुओंग वियत नाम") वे इकाई हैं जो मीटरीकरण से पहले वियतनाम में पारंपरिक रूप से इस्तेमाल किए जाते थे। लंबाई की मूल इकाई था थुओक (चु नोम: 𡱩; अर्थात् "स्केल") या शिक (चीनी: 尺 "चि")। कुछ इकाइयों को मीट्रिक पद्धति के इकाइयों ने नामों के जगह इस्तेमाल किया जाता हैं, जैसे मीटर के लिए थुओक, लेकिन एनी पारंपरिक नाम
वियतनाम में थुओक के कई लंबाई थे जो अलग-अलग कामों के लिए इस्तेमाल होते थे। होआंग फे के अनुसार 1890 से पहले थुओक के दो प्रकार थे - थुओक ता (हमारा स्केल), जो 0.425 मीटर था, और थुओक डो वाई (कपड़ा नापने का स्केल), जो 0.645 मीटर था।इतिहासकार न्गुयेन दिन्ह दाउ के अनुसार त्रुओंग शिक और दिएन शिक दोनों 0.4664 मीटर के बराबर थे, जबकि फान थान्ह हाई के अनुसार तीन मुख्य थुओक थे - थुओक डो वाई, थुओक डो डाट और थुओक मोक।
फ़्रांस का उपनिवेश बनने के बाद कोचीनचीन में मीटरी पद्धति का इस्तेमाल होने लगा, लेकिन अननाम और तोंकिन में थुओक डो डाट / दिएन शिक का इस्तेमाल होता रहा। 2 जून, 1897 को हिंदचीन के गवर्नर-जनरल पॉल डूमर ने फ़ैसला सुनाया जिसके तहत सिर्फ़ एक थुओक का इस्तेमाल होगा, जो 0.40 मीटर के बराबर होगा। अननाम में ज़मीन नापने के लिए पारंपरिक इकाइयों का इस्तेमाल होता रहा, इसलिए लंबाई और क्षेत्र के अननाम के इकाई तोंकिन के तुलना में 4.7/4 और (4.7/4) गुणा थे। .
हल्क
द हल्क मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। इसकी रचना स्टैन ली और जैक किर्बी ने की है, तथा इसका प्रथम संस्करण "द इन्क्रिडिबल हल्क" (The Incredible Hulk) #1 (मई 1962) में प्रकाशित हुआ था। कॉमिक पुस्तकों में यह चरित्र दो अलग अवतारों में प्रदर्शित होता है: पहला हल्क; एक हरे रंग की चमड़ी वाला विशाल जीव, जिसके पास असीम शारीरिक ताकत है, और दूसरा ब्रूस बैनर; एक शारीरिक और भावनात्मक रूप से कमजोर भौतिकशास्त्रज्ञ। दोनों एक दूसरे से स्वतंत्र एक ही शरीर में रहते हैं।
एक प्रायोगिक बम के विस्फोट के समय गामा किरणों के प्रभाव में आने के बाद, बैनर भावनात्मक तनाव में आते ही शारीरिक रूप से हल्क में तब्दील हो जाता है, चाहे उसकी इच्छा हो या न हो, और फिर अक्सर वह विनाशकारी भगदड़ और संघर्ष का कारण बनता है, जो फिर बैनर के व्यक्तिगत जीवन में भी मुश्किलें खड़ी करता है। हल्क की ताकत का स्तर आम तौर पर उसके क्रोध के स्तर के अनुपात में होता है। हल्क को आम तौर पर एक उग्र जंगली के रूप में चित्रित किया जाता है, परन्तु कभी कभी वह बैनर की मानसिक स्थिति के आधार पर, एक नासमझ विनाशकारी बल से, एक शानदार योद्धा या प्रतिभाशाली वैज्ञानिक के रूप में भी दर्शाया गया है।
ली के अनुसार हल्क का विचार फ्रैंकस्टाइन तथा डॉ॰ जेकील और मिस्टर हायड से प्रेरित है। यद्यपि हल्क के चरित्र का चित्रण उसके प्रकाशन के पूरे इतिहास में भिन्न रहा है, परन्तु उसका सबसे सामान्य रंग हरा है। हल्क और बैनर, दोनों के एकांत रहने के बावजूद, इस कॉमिक श्रंखला के कई सहायक कलाकार है, जिनमें बैनर की प्रेमी बेट्टी रॉस, उसका दोस्त रिक जोन्स, उसकी चचेरी बहन शी-हल्क, बेटे हीरो-काला और सकार, और सुपर हीरो टीम अवेंजर्स के अन्य सह-संस्थापक शामिल हैं। हालांकि, उसकी असीम शक्ति पर उसका कोई नियंत्रण नहीं होने के कारण हल्क का उन सब से अक्सर संघर्ष होता रहता है।
लोकप्रिय संस्कृति में सबसे प्रतिष्ठित पात्रों में से एक, हल्क के चित्रण विभिन्न प्रकार के प्रसाधनों, जैसे कपड़ों और संग्रहणीय वस्तुओं में प्रयोग किया जाता है, और कई अन्य माध्यमों में भी इसका संदर्भ मिलता है। बैनर और हल्क को कई लाइव-एक्शन, एनिमेटेड, और वीडियो गेम अवतारों में अनुकूलित किया गया है, जिसमें १९७० की टेलीविजन श्रृंखला द इनक्रेडिबल हल्क (क्रमशः बिल बिक्स्बी और लो फेरनिगो द्वारा निभाई गई) और एरिक बाना, एडवर्ड नॉर्टन, और मार्क रफ़्लो की फिल्में शामिल हैं। रफ़्लो मार्वल सिनेमेटिक यूनिवर्स की फिल्मों में चरित्र को निभा रहे हैं, और इसी श्रंखला की आगामी फिल्म में भी दिखाई देंगे।
वंडर वूमन
वंडर वूमन (अंग्रेजी: Wonder Woman) एक काल्पनिक सुपर हीरो है जो डीसी कॉमिक्स द्वारा प्रकाशित अमेरिकी कॉमिक पुस्तकों में प्रदर्शित होती है। जस्टिस लीग की एक संस्थापक सदस्य होने के साथ साथ वह एक देवी तथा अमेज़ॅन के लोगों की राजदूत हैं। यह चरित्र अक्टूबर १९४१ में ऑल स्टार कॉमिक्स में पहली बार प्रदर्शित हुआ था। अपने मातृभूमि, थेमिस्कीरा में उनका आधिकारिक शीर्षक "थेमिस्कीरा की राजकुमारी डायना, हिपोपोलिटा की बेटी" है। हालांकि बाहर समाज में उन्हें अपनी नागरिक पहचान डायना प्रिंस के नाम से भी जाना जाता है। इन्हें "अमेज़ज़िंग अमेज़ॅन", "द स्पिरिट ऑफ़ ट्रथ", "थेमिस्कीरा'स चैंपियन", "द गॉड किलर" और "द गॉडेस ऑफ़ लव एंड वॉर" इत्यादि नामों से भी जाना जाता रहा है।
पाकिस्तान ज़िन्दाबाद
पाकिस्तान ज़िन्दाबाद ( — , ; मतलब: "पाकिस्तान की जय हो") देश पाकिस्तान के प्रति देशभक्ति और विजय के अवसर पर ख़ुशी व्यक्त करने हेतु एक नारा है। इसके अतिरिक्त इसे राजनीतिक और राष्ट्रीय भाषणों में भी प्रयोग किया जाता है। पाकिस्तान ज़िन्दाबाद के नारे सबसे पहले पाकिस्तान आंदोलन के दौरान लगाए गए थे, जब भारतीय उपमहाद्वीप के कई मुसलमान ब्रिटिश भारत में एक अलग इस्लामी राष्ट्र की माँग कर रहे थे। ऑल इंडिया मुस्लिम लीग के समर्थकों के दरम्यान ये नारे एक दूसरे से अभिवादित करने का तरीक़ा था। आज 'पाकिस्तान ज़िन्दाबाद' पाकिस्तान देश का राष्ट्रीय नारा भी है।
2009 में जब सउदी अरब के शाह अब्दुल्ला ने पाकिस्तान के सेना प्रमुख अशफ़ाक़ परवेज़ कयानी से मुलाक़ात की थी, उन्होंने दोनों देशों के बीच की दोस्ती को व्यक्त करने के लिए बारम्बार "पाकिस्तान ज़िन्दाबाद" का नारा लगाया।
पाकिस्तान ज़िन्दाबाद के नारे अक्सर भारतीय राज्य जम्मू और कश्मीर (या भारत-अधिकृत कश्मीर) में लगाए जाते हैं। 1985 में स्थानीय पुलिस ने एक कश्मीरी को हिरासत में लिया था क्योंकि उन्होंने ""पाकिस्तान ज़िन्दाबाद"" का नारा लगाया था, जो कि पुलिस के अनुसार एक राष्ट्र-विरोधी और उत्तेजक नारा था।
शेर-ए-कश्मीर स्टेडियम, श्रीनगर में हुए 13 अक्टूबर 1983 के लिमिटड ऑवर क्रिकेट मैच में जब वेस्टइंडीज़ क्रिकेट टीम ने भारतीय क्रिकेट टीम को हराया था, तब स्टेडियम में दर्शकों, जिनमें से जमात-ए-इस्लामी कश्मीर के कुछ सदस्य मौजूद थे, ने भारत की हार पर ख़ुशी व्यक्त करने के लिए पाकिस्तान ज़िन्दाबाद के नारे लगाने लगे।
भारत के विभाजन की अवधि में स्त्रियों के ख़िलाफ़ यौन हिंसा के दौरान "पाकिस्तान ज़िन्दाबाद" के नारे अक्सर लगाए गए थे: सामूहिक बलात्कार के पीड़ितों के शरीरों पर राजनीतिक नारों के गुदने गुदवाए गए थे।
जॉय बांग्ला
जॉय बांग्ला यानि जय बांग्ला (बंगाली: জয় বাংলা) बांग्लादेश के स्वाधीनता संग्राम के समय मुक्तिवाहिनी नामक मुक्ति संगठन द्वारा प्रयुक्त नारा है। ज़ियाउर रहमान ने बांग्लादेशी स्वाधीनता की घोषणा करते हुए यह नारा का प्रयोग किया।
ग्राम अभिरंजन
ग्राम अभिरंजन (Gram staining) या ग्राम प्रणाली (Gram's method) बैक्टीरिया की अनेक जीववैज्ञानिक जातियों को दो बड़े गुटों में विभाजित करने की एक विधि है। इसमें किसी भी बैक्टीरिया के समूह को क्रिस्टल वायोलेट (crystal violet) नामक रंग से रंगा जाता है। अपनी कोशिका भित्ति (कोशिकाओं की दिवारों के भौतिक व रासायनिक गुणों के आधार पर कुछ जातियों की कोशिकाएँ नीला रंग पकड़ लेती हैं जबकि अन्य रंगहीन रहती हैं। इन सब पर फिर गुलाबी रंग उडेलने से नीले रंग पकड़ चुकी कोशिकाएँ नीली या जामुनी रहती हैं जबकि रंगहीन कोशिकाएँ गुलाबी या लाल रंगी जाती हैं। किसी भी नमूने में उपस्थित बैक्टीरिया की पहचान करने के लिये ग्राम अभिरंजन अक्सर सर्वप्रथम परीक्षण होता है।
नीले रंगे जाने वाले बैक्टीरिया को "ग्राम-धनात्मक" (Gram positive) और नीला न रंगे जाने वालों को "ग्राम-ऋणात्मक" (Gram negative) कहा जाता है। इस परीक्षण का आविष्कार डेनमार्क के हान्स क्रिस्चन ग्राम ने करा था और इसका नाम उन्हीं पर रखा गया है। ध्यान दें कि इसमें वज़न से सम्बन्धित ग्राम मापन का कोई लेना-देना नहीं।Gram positive bacteria Blue or violet (dark)and gram negative bacteria is pink or (light)
बालम खीरा
बालम खीरा [English:Kigelia africana]का मूल स्थान पश्चिम अफ्रीका है। यह वृक्ष उष्ण कटबंधीय जलवायु का है। यह अफ्रीका के साथ-साथ भारत में लगभग सभी राज्यों में मिलता है। इस वृक्ष की ऊँचाई २० मीटर तक होती है।
इसके फल ६० सेंटीमीटर तक लम्बे और ४ किलोग्राम भार वाले पाए जाते हैं। इनका आकार खीरे की तरह होता है जो शाखाओं से लटकते रहते हैं। इसके बीज अफ्रीका में त्वचा कैंसर के ईलाज में प्रयोग किये जाते हैं।
एक सींक पर सात या नौ पत्तियाँ होती हैं।  यह औषधीय वृक्ष है। इसका फल पथरी की चिकित्सा में विशेष प्रयुक्त होता है। इसकी पत्तियाँ ,छाल ,पुष्प एवम जड़ भी औषधि के रूप में प्रयुक्त होती है। इसे पार्कों की शोभा बढ़ाने के लिए वहाँ रोपित किया जाता है।
ग्राम-ऋणात्मक बैक्टीरिया
ग्राम-ऋणात्मक बैक्टीरिया (Gram-negative bacteria) वे बैक्टीरिया होते हैं जो ग्राम अभिरंजन परीक्षण में क्रिस्टल वायोलेट (crystal violet) नामक रंग से सने जाने पर उस रंग को नहीं पकड़ते हैं और रंगहीन ही रहते हैं। ऐसे बैक्टीरिया की कोशिका भित्ति (कोशिकाओं की दिवारें) पेप्टाइडोग्लाइकैन (peptidoglycan) की पतली परतों से बनी होती हैं। ग्राम-ऋणात्मक बैक्टीरिया विश्वभर में मिलते हैं। इनकी कुछ जातियाँ रोग का कारण होती हैं और एंटीबायोटिक (प्रतिजैविक) की कुछ श्रेणियाँ ऐसी हैं जो केवल इस प्रकार के बैक्टीरिया द्वारा फैलाए गए रोगों की रोकथाम करती हैं।
ग्राम-धनात्मक बैक्टीरिया
ग्राम-धनात्मक बैक्टीरिया (Gram-positive bacteria) वे बैक्टीरिया होते हैं जो ग्राम अभिरंजन परीक्षण में क्रिस्टल वायोलेट (crystal violet) नामक रंग (रंजक) से अभिरंजित किए जाने पर उस रंग को पकड़ते हैं और नीले या जामुनी हो जाते हैं। ऐसे बैक्टीरिया की कोशिका भित्ति (कोशिकाओं की दिवारें) पेप्टाइडोग्लाइकैन (peptidoglycan) की मोटी परतों से बनी होती है जो इस रंग को सोखकर बैक्टीरिया का रंग बदल देती है। ग्राम-धनात्मक कई रोग फैलाते हैं लेकिन वे एंटीबायोटिक (प्रतिजैविक) से ग्राम-ऋणात्मक बैक्टीरिया से अधिक प्रभावित होते हैं जिनसे उनकी रोकथाम में ग्राम-ऋणात्मक से कुछ अधिक आसानी देखी गई है। (ग्राम-ऋणात्मक)
पटियाला सलवार
पटियाला सलवार (पट्टियों वाली सलवार) पंजाबी पोशाक का एक हिस्सा है। इसे उर्दू में शलवार भी कहा जाता है। यह आम तौर उत्तरी भारत में पंजाब राज्य के शहर पटियाला में महिलाओं द्वारा पहनी जाने वाली पोशाक है। पहले ज़माने में सलवार पटियाला के शाही परिवार की महिलाओं के द्वारा पहनी जाती थी। पटियाला सलवार का स्वरूप पठानी पोशाक से मेल खाता है। यह बहुत खुली हुई होती है और इसके साथ पहनी जाने वाली कमीज़ घुटनों तक लम्बी होती है। काफी दशकों से मर्द सलवार आमतौर पर कम पहनते हैं लेकिन औरतें आज भी सलवार को कुछ बदलाव और नए कटाव के साथ पहनती हैं।
भारती (अनुसन्धान केंद्र )
भारती अंटार्कटिका में भारत द्वारा स्थापित अनुसन्धान केंद्र का नाम है। यह अंटार्कटिका में भारत द्वारा स्थापित तीसरा अनुसन्धान केंद्र है। इसके पूर्व दक्षिण गंगोत्री और मैत्री अनुसन्धान केंद्र स्थापित किये जा चुके हैं। वर्तमान बर्फ में दव जाने के कारण दक्षिण गंगोत्री को सप्लाई बेस के रूप में प्रयुक्त हो रहा है। जब कि मैत्री अनुसन्धान केंद्र चालू है.। मैत्री और भारती अनुसन्धान केंद्र स्थायी रूप से काम कर रहे हैं।
पूर्वी अंटार्कटिका की लार्सेमन हिल्स और पेनीसूलास हिल्स के बीच पथरीली भूमि पर स्थित है।यह स्थल प्राकृतिक रूप से एक ग्रेनाइट पहाड़ी है। जो समुद्र तल से लगभग ९० मीटर ऊँचा टावर जैसा दिखाई पड़ता है। यह अनुसंधान केंद्र मैत्री अनुसंधान केन्द्र  से लगभग ३,००० किलोमीटर दूर स्थित है। ऑस्ट्रेलिया, एशिया, अफ्रीका, दक्षिण अमेरिका और भारत एक साथ मिलकर इस सुपर-महाद्वीप का एक हिस्सा बन गए हैं। भारत के पूर्वी तट के गोंडवानालैंड से अंटार्टिका के तट से तुलना की जा सकती है।
इस अनुसंधान केंद्र की स्थापना 18/03/2012 में हुई थी।
रुपये 2900 मिलियन अंटार्टिका में भारत की नदियों के बेसिन की चट्टानों और खनिज पदार्थों से लार्समैन पहाड़ी की चट्टानों और खनिज पदार्थों का तुलनात्मक अध्ययन। ध्रुवीय विज्ञान और क्रयोसफेरे(cryosphere),( जो अंटार्कटिका, आर्कटिक) में अनुसंधान गतिविधियां और हिमालय के ग्लेशियरों से तुलनात्मक अध्ययन शामिल।
राजा ज्वालाप्रसाद
ज्वालाप्रसाद ( १८७२ - १६ सितंबर १९४४) भारत के प्रसिद्ध सिविल इंजीनियर, व काशी हिन्दू विश्वविद्यालय के उपकुलपति (वाईस चांसलर) थे। ज्वाला प्रसाद की पौत्रवधू रूचि वीरा सदर से विधायक व इनके पौत्र कुंवर उदयन वीरा सपा नेता हैं।
ज्वालाप्रसाद का जन्म उत्तर प्रदेश के बिजनौर जिले के मंडवार कस्बे में हुआ था। टॉमसन सिविल इंजीनियरिंग कॉलेज (वर्तमान आईआईटी रुड़की), रुड़की, से इन्होंने इंजीनियरी की शिक्षा ग्रहण की। इसके बाद सिंचाई विभाग उत्तर प्रदेश में मुख्य अभियंता का पदभार संभाला। अंग्रेजी हुकूमत ने इन्हें सम्मान देते हुए "राजा" की उपाधि प्रदान की। 1930 में सरकारी सेवा से सेवानिवृत्त होने के बाद वह काशी हिन्दू विश्वविद्यालय के वाइस चांसलर बने। 16 सितम्बर 1944 को इनका देहान्त हो गया।
बीएचयू की बिल्डिंग का नक्शा इन्हीं के द्वारा बनाया गया और इनकी ही देखरेख में इसका निर्माण कार्य भी हुआ। इन्होंने चंदा एकत्र करने में मदन मोहन मालवीय की काफी सहायता की।
डैरेन सेमी नेशनल क्रिकेट स्टेडियम
डैरेन सेमी नेशनल क्रिकेट स्टेडियम एक अंतर्राष्ट्रीय क्रिकेट स्टेडियम है जो वेस्ट इंडीज़ के सेंट लूसिया में स्थित है। यह २००२ में बनकर तैयार हुआ था।
बघौरा, जोधपुर
बघौरा (अंग्रेजी :Baghaura) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बघौरा गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३६३ है।
बगतावड़ नगर
बगतावड़ नगर (अंग्रेजी : Bagtawar Nagar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बगतावड़ नगर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३४० है।
बालासर
बालासर (अंग्रेजी : Balasar) एक गांव है जो भारतीय राज्य राजस्थान के जोधपुर ज़िले के फलोदी तहसील में स्थित है।
बालासर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २२२ है।
बजरंग नगर
बजरंग नगर (अंग्रेजी : Bajrang Nagar) एक गाँव है जो भारतीय राज्य राजस्थान के जोधपुर ज़िले की फलोदी तहसील में स्थित है। बजरंग नगर गाँव के ज्यादातर लोग खेती-बाड़ी करते हैं।
२०११ की भारतीय राष्ट्रीय जनगणना के अनुसार गाँव की जनसंख्या ६२६ है।
अबु हैदर
अबु हैदर (जन्म ; १४ फ़रवरी १९९६) एक बांग्लादेश क्रिकेट टीम के क्रिकेट खिलाड़ी है जो बांग्लादेश की राष्ट्रीय टीम की ओर से खेलते हैं इन्होंने अपना पहला ट्वेन्टी-ट्वेन्टी मैच ज़िम्बाब्वे क्रिकेट टीम के खिलाफ २० जनवरी २०१६ को खेला था।
पारुरीसिस
पारुरीसिस (अंग्रेजी: Paruresis) या मूत्र-त्याग संकोच विकार, एक प्रकार का भय या फोबिया है जिसमें पीड़ित व्यक्ति दूसरों की वास्तविक या काल्पनिक उपस्थिति में पेशाब करने (मूत्र-त्याग) में असमर्थ रहता है, जैसे कि किसी सार्वजनिक मूत्रालय (शौचालय) में। मल त्याग को प्रभावित करने वाली अनुरूप स्थिति को पार्कोप्रीसिस कहा जाता है।
कुछ लोग कुछ समय के लिए या कभी कभार दूसरे लोगों की उपस्थिति में मूत्र त्याग करने में कठिनाई अनुभव करते हैं। पारुरीसिस में यह स्थिति सामान्य संकोच, शर्मिंदगी, उलझन या फिर इसका डर कि लोग जान जायेंगे कि कोई पेशाब नहीं कर पा रहा है, से भी परे चली जाती है। कुछ लोग चलते वाहनों में पेशाब नहीं कर पाते वहीं, कुछ लोग एक शांत शौचालय में अपने गिरते हुए मूत्र की आवाज से बेचैन हो जाते हैं। गंभीर मामलों में, पारुरीसिस से पीड़ित व्यक्ति सिर्फ तभी पेशाब कर सकता है जब या तो वो अपने घर पर अकेला हो या फिर उसे कैथीटेराइजेशन की प्रक्रिया के माध्यम से पेशाब कराया जा सकता है।
हालांकि अधिकांश पीड़ित बताते हैं कि इस स्थिति का विकास उनकी किशोरावस्था में हुआ, लेकिन यह किसी भी उम्र में प्रकट हो सकती हैं। इसके अलावा गंभीरता के भिन्न स्तरों की कारण इसका प्रभाव भिन्न व्यक्तियों पर भिन्न होता है, और कुछ लोगों ने तो इस समस्या को पहली बार तब अनुभव किया जब मूत्र परीक्षण हेतु नमूना देने के लिए उन्होनें खुद को पहली बार शौचालय में बंद किया। कई महिलायें इस बात से अनजान हैं कि वो, पारुरीसिस से पीड़ित हैं।
कुछ लोग जानबूझ कर अपना पेशाब रोक कर रखते हैं, और पानी या अन्य तरल पदार्थों को पीने से बचते हैं साथ ही वो अकसर उन सार्वजनिक शौचालयों को ढूंढते हैं जो या तो खाली हों या फिर जिनका उपयोग एक बार में एक व्यक्ति ही कर सके (एकल-प्रयोक्ता शौचालय)।
इस विकार के गंभीर मामलों में किसी व्यक्ति का जीवन बहुत अधिक प्रभावित हो सकता है। गंभीर से मध्यम मामलों में पारुरीसिस से, मनोवैज्ञानिक चिकित्सा और सहायता समूहों के समर्थन के बिना, पार पाना बेहद मुश्किल हो सकता है। गंभीर रूप से पीड़ित व्यक्ति अपने घर से दूर की यात्रा करने या अंतरंग संबंध बनाने के लिए भी तैयार नहीं होता और यहाँ तक कि अगर घर में कोई और वयक्ति उपस्थित हो तो वो अपने घर में भी पेशाब नहीं कर पाता।
निखिल उप्रेती
निखिल उप्रेती (जन्म:दिनेश उप्रेती) नेपाली बहुप्रसिद्ध अभिनेता हें.व खास तौर पर एक्सन और स्टंट के लिए जाने जाते है.उनका जन्म नेपाल सर्लाही जिल्लेमें हुआ था।
जुलाई २०१६ काबुल हमला
२३ जुलाई २०१६ को अफ़्गानिस्तान की राजधानी काबुल में दो बम धमाके हुए जिसमें तकरीबन ८० लोग मारे गए। यह हमले देहमजांग चौक पर हुए जहां हज़ारा समुदाय के लोग प्रदर्शन कर रहे थे। हमले में कुल ८० लोगों के मरने के अलावा २६० लोग घायल भी हुए हैं। हमले की जिम्मेदारी इस्लामिक स्टेट ने अपने ऊपर ली है।
रॉक ऑन!! २
रॉक ऑन!! २ (अंग्रेजी :Rock On!! 2) एक आगामी भारतीय रॉक म्यूजिकल ,ड्रामा फ़िल्म है जिसका निर्देशन शुजाद सौदागर ने किया है।फ़िल्म में श्रद्धा कपूर ,अर्जुन रामपाल तथा फरहान अख्तर मुख्य किरदार है।
मुंडारी भाषा
मुंडारी मुंडा लोगों द्वारा बोली मुंडा भाषा परिवार की एक भाषा है। इसका समबन्ध ऑस्ट्रोसीएटिक भाषा परिवार से है। मुंडारी मुख्य रूप में पूर्व भारत, बांग्लादेश, नेपाल और मुंडा आदिवासी लोगों द्वारा बोली जाती है। "मुंडारी बानी", एक स्क्रिप्ट लिखने के लिए मुंडारी भाषा रोहिदास सिंह नाग द्वारा आविष्कार किया गया था।
पूजा हेगड़े
पूजा हेगड़े एक भारतीय फ़िल्म अभिनेत्री तथा मॉडल है जिनका जन्म मुम्बई में हुआ था। पूजा हेगडे का जन्म महाराष्ट्र के मुंबई में हुआ। पूजा का परिवार कर्नाटक के उडुपी जिले से सम्बन्धित है। पूजा को हिंदी के अलावा तुलु, अंग्रेजी, कन्नड़, तमिल का भी पूर्ण ज्ञान है। पूजा को अपने कॉलेज के दिनों से फैशन और मॉडलिंग का शौक था, इस कारण वह स्कूली और कालेज के दिनों से ही इन सभी प्रतियोगिताओं में भाग लिया करती थीं।
वर्ष 2009 में पूजा मिस फेमिना इंडिया के आधे पायदान पर पहुंचकर प्रतियोगिता से बाहर हो गयी थी। इसके बाद उन्होंने दुबारा साल 2010 में मिस यूनिवर्स इंडिया प्रतियोगिता के लिए आवेदन किया। वह इस प्रतियोगिता में द्वितीय स्थान पर रहीं। इस प्रतियोगिता के बाद उन्हें दक्षिण की फिल्मों में मौका मिला। उन्होंने अपने करियर की शुरुआत तमिल फिल्म 'मुगमोदो' से की थी। इस फिल्म में उनके अभिनेता जीवाथे। उसके बाद वह तेलगु फिल्म ओका लैला कोसम में नाग चैतन्य के साथ दिखाई दीं। अभी हाल में चिरंजीवी के भतीजे वरुण तेज के साथ मुकुंद नामक फिल्म में दिखी है। इस फिल्म में अभिनेत्री पर फिल्माया गया "गोपीकम्मा" गीत अति सुन्दर बन पड़ा है।
इन्होंने अपने कैरियर की शुरुआत तमिल भाषा में बनी "माईस्किन" नामक फ़िल्म से की थी जो २०१२ में बनी थी। २०१६ में ये ऋतिक रोशन के साथ "मोहेंजो दारो" फ़िल्म में नज़र आई।
काबिल
काबिल (अंग्रेजी Kaabil/"Capable") एक भारतीय थ्रिलर फ़िल्म है जिसका निर्देशन संजय गुप्ता ने किया है जबकि फ़िल्म के निर्माता राकेश रोशन है। फ़िल्म में ऋतिक रोशन तथा यामी गौतम मुख्य किरदार है।
फ़िल्म की प्रदर्शन की तिथि २६ जनवरी २०१६ रखी गई है।
वाच्य
क्रिया के उस परिवर्तन को वाच्य कहते हैं, जिसके द्वारा इस बात का बोध होता है कि वाक्य के अन्तर्गत कर्ता, कर्म या भाव में से किसकी प्रधानता है।
इनमें किसी के अनुसार क्रिया के पुरुष, वचन आदि आए हैं।
वाच्य के तीन प्रकार हैं -
क्रिया के उस रूपान्तर को कर्तृवाच्य कहते हैं, जिससे वाक्य में कर्ता की प्रधानता का बोध हो। सरल शब्दों में, क्रिया के जिस रूप में कर्ता प्रधान हो और सकर्मक और अकर्मक दोनों क्रियाए हो, उसे कर्तृवाच्य कहते हैं।
उक्त वाक्यों में कर्ता प्रधान है तथा उन्हीं के लिए 'खाता है' तथा 'पढ़ता है' क्रियाओं का विधान हुआ है, इसलिए यहाँ कर्तृवाच्य है। कर्तृवाच्य में कर्ता विभक्ति रहित होता ही है और यदि विभक्ति हो तो वहां केवल ' ने ' विभक्ति का ही प्रयोग होता है। जैसे - रमेश ने केला खाया।
क्रिया के उस रूपान्तर को कर्मवाच्य कहते हैं, जिससे वाक्य में कर्म की प्रधानता का बोध हो। सरल शब्दों में- क्रिया के जिस रूप में कर्म प्रधान हो, जिसमें केवल सकर्मक क्रिया के वाक्य होते है।उसे कर्मवाच्य कहते हैं।
उक्त वाक्यों में कर्म प्रधान हैं तथा उन्हीं के लिए 'लिखी गई', 'दी गई' तथा 'पढ़ी गई' क्रियाओं का विधान हुआ है, अतः यहाँ कर्मवाच्य है।
यहाँ क्रियाएँ कर्ता के अनुसार रूपान्तररित न होकर कर्म के अनुसार परिवर्तित हुई हैं। यहाँ ध्यान देने योग्य बात यह है कि अँगरेजी की तरह हिन्दी में कर्ता के रहते हुए कर्मवाच्य का प्रयोग नहीं होता; जैसे- 'मैं दूध पीता हूँ' के स्थान पर 'मुझसे दूध पीया जाता है' लिखना गलत होगा। हाँ, निषेध के अर्थ में यह लिखा जा सकता है- मुझसे पत्र लिखा नहीं जाता; उससे पढ़ा नहीं जाता। कर्म वाच्य की पहचान- कर्म वाच्य वाले वाक्यों में "के द्वारा/द्वारा/सर्वनाम शब्द में 'से'जुड़ा हुआ हो और इनके बाद कर्म आता हो तो उसे कर्म वाच्य का वाक्य कहते हैं|
क्रिया के उस रूपान्तर को भाववाच्य कहते हैं, जिससे वाक्य में क्रिया अथवा भाव की प्रधानता का बोध हो। दूसरे शब्दों में- क्रिया के जिस रूप में न तो कर्ता की प्रधानता हो न कर्म की, बल्कि क्रिया का भाव ही प्रधान हो, वहाँ भाववाच्य होता है।
उक्त वाक्यों में कर्ता या कर्म प्रधान न होकर भाव मुख्य हैं, अतः इनकी क्रियाएँ भाववाच्य का उदाहरण हैं।
टिप्पणी- यहाँ यह स्पष्ट है कि कर्तृवाच्य में क्रिया सकर्मक और अकर्मक दोनों हो सकती है, किन्तु कर्मवाच्य में केवल सकर्मक और भाववाच्य में अकर्मक होती हैं।
Manoj
गुब्बारा
गुब्बारा एक प्रकार की रबड़ की बनी हुई थैली है जिसमें हवा से कोई हलकी गैस भरने से वह हवा में उड़ने लगती है।
हॉपर गुब्बारा
फीदो
फीदो (ग्रीक: Φαίδων ὁ Ἠλεῖος, जीवनकाल- चौथी शताब्दी ईसापूर्व) यूनान का दार्शनिक तथा प्राचीन यूनानी दर्शन के इतिहास में सुकरातवादियों के 'ईलियायी संप्रदाय' का संस्थापक था।
वह पाँचवीं शती ई.पू. में उत्पन्न हुआ था और एलिस (Elis) नगर का निवासी था। स्पार्टा ओर एलिस के वीच ४०१-४०० ई.पू. में हुए युद्ध में वह दास बना लिया गया था और सुकरात ने उसे दासता से छुड़ाया था। कदाचित् वह बहुत तर्कप्रिय था और उसे नीतिशास्त्र में विशेष रुचि थी। विश्वास किया जाता है कि उसने कुछ संवार्ताएँ लिखी थीं परंतु उनमें से कोई भी अब उपलब्ध नहीं। उसका मत नैतिक बुद्धिवाद कहा जाता है। सुकरात की भाँति उसने भी ज्ञान को ही सद्गुण माना एवं दर्शन को बुद्धिसंगत जीवन का सर्वश्रेष्ठ पथप्रदर्शक बताया। उस समय के बहुत से अन्य चिंतकों की भाँति उसको भी अपने समय का समाज अति पतित अवस्था में प्रतीत होता था और वह दर्शन का यह प्रकार्य समझता था कि समाज का नैतिक उत्थान संभव करे और उसे सच्ची स्वतंत्रता के स्तर पर पहुँचाए।
सुकरात के शिष्यों में फ़ीदो के महत्व का इससे पता चलता है कि उसके गुरुभाई अफ़लातून ने अपने ग्रंथ का नाम ही फ़ीदो रखा था। इसमें अफ़लातून ने अपने अमरत्व सिद्धांत का प्रतिपादन किया। आत्मा को शरीर से श्रेष्ठ एवं स्वतंत्र, जन्मजन्मांतरों में भी अक्षय, सदासम, अगोचर, शुद्ध, अपने में ही संतुष्ट, शारीरिक विकारों से मुक्त, तथा नित्य अमूर्त के ध्यान में रत, अत: सदा ही मरने अर्थात् देहत्याग में लगी हुई बताया। यह विश्वास भी प्रकट किया कि मृत्यु के साथ आत्मा विद्या के दैवी, अमर, अदृश्य जगत् को प्रयाण कर त्रुटि, मूर्खता, भय, कामवासना आदि से मुक्त हो, सदा के लिए देवताओं के संग के अक्षुण्ण आनंद का लाभ उठाती है और जीवन के शुद्ध सत्य प्रत्यय को प्राप्त हो जाती है। परंतु प्राचीन यूनानी व्याकरणशास्त्री राथेनेअस ने लिखा है कि फ़ीदो स्वयं अफ़लातून के इस ग्रंथ में उसके मुख से कहलाई गई वार्ताओं में अपने मत का यथार्थ चित्रण नहीं मानता था। फ़ीदो के एक अन्य समकालीन ऐस्किनेस ने भी फीदो शीर्षक से एक संवार्ता लिखी थी, परंतु उसमें व्यक्त विचारों का कुछ पता नहीं चलता।
२०१७ की बॉलीवुड फ़िल्में
यह सूची २०१७ में प्रदर्शित हुई बॉलीवुड फ़िल्मों की है।
वक्र का अनुरेखण
वक्र का समीकरण दिए रहने पर वक्र का अनुरेखण संभव होता है। चरों के ऐसे संगत मान ज्ञात करके, जिसे समीकरण संतुष्ट हो जाए, उन अनेक बिंदुओं का पता लग सकता है जिनसे वक्र गुजरता है। इन बिंदुओं को जोड़ने पर वक्र की एक मोटी रूपरेखा का पता लग जाता है। फिर भी कुछ ऐसी बातें होती हैं जिनसे उसके आकार प्रकार, लक्षण, स्वरूप आदि जानने में आसानी हो जाती हैं, जैसे :
कैथरीन महेर
कैथरीन महेर, विकिमीडिया फाउंडेशन (WMF) की कार्यकारी निदेशिका हैं जिन्होंने 23 जून 2016 को स्थाई तौर पर अपना पदभार संभाला। इस से पहले वह इस संस्था में मुख्य संचार अधिकारी थीं। विकिमीडिया फाऊंडेशंन से जुड़ने से पहले कैथरीन महेर विश्व बैंक, यूनिसेफ आदि संगठनों में कानूनी सलाहकार के पदों पर काम कर चुकी हैं।
लेखाकार
एक लेखाकार लेखाकरण का पेशावर हैं, जो वित्तीय जानकारी का मापन, प्रकटीकरण या आश्वासन का प्रावधान हैं, जिससे प्रबंधकों, निवेशकों, कर अधिकारियों और अन्य लोगों को संसाधनों के आवंटन के निर्णय लेने में मदद करता हैं।
कई अधिकार-क्षेत्रों में, पेशेवर लिखा निकाय व्यवसाय के मानक और पेशावरों के मूल्यांकन बनाएँ रखते हैं। जिन लेखाकारों ने अपने पेशेवर संघों की प्रामाणिक परीक्षाओं के माध्यम से योग्यता का प्रदर्शन किया हैं, वे इन शीर्षकों को उपयोग करने के लिए प्रमाणित हैं, जैसे की, सनदी लेखाकार, सनदी प्रमाणित लेखाकार या प्रमाणित लोक लेखाकार। इस तरह के पेशवरों को क़ानून द्वारा कुछ उत्तरदायित्व दिएँ जाते हैं, जैसे की, किसी संगठन के वित्तीय विवरणों को प्रमाणित करने की क्षमता, और पेशेवर कदाचार के लिए जिम्मेदार ठहराया जा सकता हैं। गैर-योग्य लेखाकार किसी योग्य लेखाकार द्वारा  नियोजित किएँ जा सकता हैं, या वैधानिक विशेषाधिकार और दायित्व के बिना स्वतंत्र रूप से भी काम कर सकते हैं।
बिग फोर लेखा परीक्षक दुनिया भर के लेखाकारों के सबसे बड़े नियोक्ता हैं। हालांकि, ज़्यादातर लेखाकार वाणिज्य, उद्योग और सार्वजनिक क्षेत्र में कार्यरत हैं।
पेशेवर प्रमाण पत्र
पेशेवर प्रमाण पत्र, व्यापार प्रमाण पत्र, या पेशेवर पदनाम, जो अक्सर बस "प्रमाण पत्र" या "योग्यता" कहा जाता है, किसी की नौकरी या कार्य को अदा करने की योग्यता को आश्वस्त करने के लिए उस व्यक्ति द्वारा अर्जित एक पद है। सभी प्रमाण पत्र जो नामान्त ख़िताब का प्रयोग करते हैं, किसी शैक्षिक उपलब्धि की अभिस्वीकृति नहीं है, अथवा ना ही सार्वजनिक हित की रक्षा करने के लिए नियुक्त कोई अभिकरण।
नामान्त ख़िताब
नामान्त ख़िताब, जिन्हें प्रत्यायी आद्याक्षर, प्रत्यायी शीषर्क या नामान्त उपाधि भी कहा जाता हैं, वे अक्षर होते हैं जिन्हें व्यक्ति के नाम के अंत में लगाएँ जाते हैं ताकि यह संकेत मिले कि वह व्यक्ति कोई पदवी, शैक्षणिक डिग्री, मान्यता, कार्यालय, सैन्य ख़िताब या सम्मान का धारक हैं, अथवा वह किसी धार्मिक संस्थान या बिरादरी का एक सदस्य हैं। एक व्यक्ति कई अलग-अलग नामान्त ख़िताबों के समूहों का प्रयोग कर सकता हैं, लेकिन कुछ संदर्भों में समूहों की की संख्या को एक या कुछ तक सीमित करने की प्रथा हो सकती हैं। जिस क्रम में नामान्त ख़िताब किसी नाम के बाद सूचीबद्ध होते हैं, वह पूर्वता के नियमों और प्रवृत्त स्थिति के लिए क्या उपयुक्त हैं, इस पर आधारित होता हैं। नामान्त ख़िताब नाम प्रत्यय के मुख्य प्रकारों में से एक हैं। इसके विपरीत, नामादि ख़िताब नाम का अनुसरण करने के बजाय, उसके पहले आते हैं।
नामान्त ख़िताबों के प्रकारों की सूची के लिए , निम्नलिखित लिंक देखें: नामान्त ख़िताबों की सूची
जिस क्रम में योग्यताएँ/पुरस्कार और सम्मान व्यक्ति के नाम के बाद लिखे जाते हैं, वह मानक प्रथा से तय हो होता हैं, जो क्षेत्र और संदर्भ के हिसाब से बदल सकता हैं।
अमेरिका में निम्न क्रम में नामान्त ख़िताबो को सूचित करने का मानक प्रोटोकॉल हैं-
सक्रिय सेवाओं के कर्मी उनकी सेवा की शाखा को इंगित करने के अलावा अन्य किसी भी नामान्त ख़िताब का उपयोग नहीं करते। उचित नामपूर्व और नामान्त ख़िताबो द्वारा नाम कोष्टकों के भीतर लिखें जाते हैं। उदाहरणार्थ, फायर-फाइटर जॉन डो, सी० ऍफ़० डी०.
नामादि ख़िताब
नामादि ख़िताब वे शीर्षक हैं जो व्यक्ति के नाम के "पहले" लगाएँ जाते हैं, तथा इसके विपरीत, नामान्त किताब नाम के "बाद" लगाएँ जाते हैं। नामादि ख़िताबों के उदाहरण, जैसे की, पेशेवर खिताब, में निम्नलिखित शामिल हैं: चिकित्सक (शीर्षक), कप्तान, यूरो आईएनजी (यूरोपीय इंजीनियर), Ir (अभियन्ता), सीए ( सनदी लेखाकार) और प्रोफेसर; अगरचे अन्य आम सामाजिक ख़िताब निम्नलिखित हैं: श्री, मास्टर, माननीय, सुश्री, श्रीमती और मिस। नामादि ख़िताब आम तौर पर पर सामाजिक होते हैं, लेकिन वे पृवृत्ति में पेशेवर भी हो सकते हैं (जैसे यूरो आईएनजी)।
जैन धर्म के घटनाक्रम
विभाजन के पश्चात